**ADATKEZELÉSI TÁJÉKOZTATÓ BUDAPEST FŐVÁROS XI. KERÜLET ÚJBUDA ÖNKORMÁNYZATÁNAK KULTURÁLIS SZERVEZTEK MŰKÖDÉSÉNEK, VALAMINT KULTURÁLIS PROGRAMOK TÁMOGATÁSÁRA KIÍRT PÁLYÁZATHOZ KAPCSOLÓDÓ ADATKEZELÉSEKRŐL**

A **Budapest Főváros XI. Kerület Újbuda Önkormányzata** (a továbbiakban: Önkormányzat/Adatkezelő) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR/Rendelet) előírásai szerint ezúton tájékoztatja Önt, mint érintettet jelen tájékoztatóval és folyamatleírással az Ön személyes adatai kezelésével kapcsolatos minden tényről.

**Az Adatkezelő pontos megnevezése, elérhetőségei:**

|  |  |
| --- | --- |
| Adatkezelő neve: | Budapest Főváros XI. Kerület Újbuda Önkormányzata |
| Székhely: | 1113 Budapest, Bocskai út 39-41. |
| képviselő: | dr. László Imre, polgármester |
| honlap: | [www.ujbuda.hu](http://www.ujbuda.hu) |
| telefonszám: | +361- 372-4500 |
| adatvédelmi tisztviselő e-mail címe: | gdpr@ujbuda.hu  |

**Az adatkezelésre vonatkozó jogszabályok**

* az Európai Parlament és Tanács 2016/679. rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet)
* Alaptörvény
* Magyarország helyi önkormányzatairól szóló 2011. évi CLXXXIX. törvény
* az információs önrendelkezési jogról és az információszabadságról szóló 2011. évi CXII. törvény (továbbiakban, mint Info tv.)
* A pénzeszközök átadásának, átvételének rendjéről szóló 25/2016. (XI. 22.) XI.ÖK rendelet

**Az adatkezelés céljai:**

1. A kulturális szervezetek működési támogatásának, valamint kulturális programok támogatásának biztosítására javaslattétel.
2. Véleményező bizottság javaslatának előkészítése a támogatásra javasolt kulturális szervezetekről, magánszemélyekről.
3. A felterjesztések előkészítése a véleményező bizottság általi eredményekről és döntés meghozatala a Polgármester vagy alapítványok esetében a Képviselő-testület által.
4. A támogatások kifizetése.
5. A kulturális szervezetek, magánszemélyek és támogatásaik nyilvántartása.

**Az adatkezelés jogalapja:**

Az adatkezelés az Adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükséges a GDPR 6. cikk (1) bekezdés e) pont alapján.

**A kezelt adatok köre:**

1. Pályázó kulturális szervezet, vagy magánszemély részére támogatás biztosításához szükséges pályázati adatok: pályázó szervezet/pályázó megnevezése, székhelye/lakhelye, telephelye, vezetője, titulusa, e-mail címe, bírósági bejegyzés száma.
2. Pályázó kulturális szervezet, vagy magánszemély kapcsolattartására vonatkozó adatok: témafelelős neve, e-mail címe, telefonszám.
3. A véleményező bizottság általi véleményezéshez szükséges a kért támogatás céljának rövid leírása, a pályázati cél megvalósításának teljes költségvetése, a pályázott támogatás felhasználásnak költségvetése, összeférhetetlenségről és vállalkozási tevékenységről-, valamint a pályázati feltételek elfogadásáról szóló nyilatkozata.
4. A pályázaton nyertes kulturális szervezet számára megítélt támogatás folyósításához szükséges adatok: adószám, bankszámlaszám, számlavezető bank neve.
5. Nyilvántartás tartalmazza a pályázó kulturális szervezet megnevezését/pályázó nevét, székhelyét/lakhelyét, telephelyét, a bizottság javaslatát, a polgármesteri vagy a képviselő-testületi döntést, a kapcsolattartási adatokat: vezető nevét/pályázó nevét, témafelelős személy nevét, telefonszámát, e-mail címét, a támogatás időpontját.

**Az adatkezelésbe bevont adatfeldolgozók és az adatfeldolgozási művelet megjelölése:**

A feladatok ellátására adatfeldolgozókat az Adatkezelő szerződés alapján is igénybe vesz feladatai ellátása és annak technikai támogatása érdekében az adatokhoz való korlátozott és ellenőrzött hozzáférhetőség mellett. Adatfeldolgozás technológiája informatikai rendszerrel történik.

Technikai adatfeldolgozó: az Önkormányzat informatikai feladatokat ellátó megbízottja, továbbá az utalási rendszert szolgáltató.

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

Az Adatkezelő az adatokat harmadik fél részére kizárólag jogszabály kötelezése alapján továbbít.

**A személyes adatok tárolásának időtartama:**

Az önkormányzati hivatalok egységes irattári tervének kiadásáról szóló 78/2012. (XII. 28.) BM rendelete az irányadó a tárolási határidő vonatkozásában.

A kulturális szervezetek/magánszemélyek támogatása tárgyában vezetett nyilvántartás adatinak tárolása:

* támogatásban nem részesített kulturális szervezetek/magánszemélyek esetében a döntés meghozatalát követően törlésre kerül.
* támogatásban részesített kulturális szervezetek/magánszemélyek esetében a döntés meghozatalát követően 10 év elteltével törlésre kerül.

A támogatásban részesített kulturális szervezetek/magánszemélyek részére nyújtott támogatás utalásához kapcsolódó adatokat, mint könyveléshez részét képező adatokat, a számvitelről szóló 2000. évi C. törvény 169. §-a alapján 8 évig őrzi meg az Adatkezelő.

A nem selejtezhető dokumentumokon kívül az érintett szervezeti egység által kifejezetten a támogatás nyújtásához szükséges mértékben kezelt elérhetőségi (telefonszám) adatot a támogatás megítéléséhez kapcsolódó eljárás befejezéséig (nyilvántartásba történő bevezetés) kezeli.

**Automatizált döntéshozatal ténye:**

Az adatkezelés során automatizált döntéshozatal nem történik.

**Az ad****atkezelés folyamatának leírása:**

Adatkezelő a XI. kerületben működő kulturális szervezetek működési vagy programtámogatását, valamin magánszemélyek XI. kerületi programtámogatását lehetőségeihez mérten pályázat útján biztosítja, amennyiben a pályázó megfelel az Adatkezelő célkitűzéseinek.

A kiírt pályázati felhívás mellékletét képző pályázati adatlappal tudnak a kulturális szervezetek/magánszemélyek pályázni, a pályázat részét képezi a kapcsolattartási adatok, a támogatás céljának leírása, az ahhoz kapcsolódó teljes költségvetés bemutatása.

A beérkező pályázatokat bizottság bírálja el, majd terjeszti fel döntésre a Polgármester vagy alapítványok esetében a Képviselő-testület elé. A döntés meghozatalát követően Adatkezelő minden pályázót értesít és a támogatásban részesített szervezetekkel/magánszemélyekkel támogatási szerződést köt.

**Az érintetti joggyakorlásra vonatkozó szabályok:**

Az Adatkezelőtájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet jelen adatkezelési folyamat tekintetében:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatai törlését, amennyiben a GDPR 17. cikk (1) bekezdésében foglalt valamely feltétel fennáll,
* kérheti személyes adatai kezelésének korlátozását,
* tiltakozhat az adatkezelés ellen: Ön jogosult arra, hogy a jogos érdeken, közérdekű vagy közhatalmi jogosítvány gyakorlásának keretében végzett feladat végrehajtásához szükséges adatkezelés ellen tiltakozzon. Amennyiben az adatok kezelése ellen tiltakozik, úgy az adatot az Adatkezelő nem kezeli tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak,
* jogorvoslattal élhet.

**Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő 2. pontban megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál, és a panaszost a vizsgálat eredményéről tájékoztatja.

Jogellenes adatkezelés esetén:

1. **panaszt nyújthat be** a *Nemzeti Adatvédelmi és Információszabadság Hatósághoz*, ha véleménye szerint a személyes adatok kezelésével kapcsolatban jogsérelem következett be.

(Panasz benyújtásának helye: NAIH, 1055 Budapest, Falk Miksa utca 9-11; 1363 Budapest, Pf.:9., +36 1 391-1400; [www.naih.hu](http://www.naih.hu); ugyfelszolgalat@naih.hu)

1. **bírósághoz fordulhat**, ha véleménye szerint az Adatkezelő a személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek.

(A pert az érintett lakóhelye vagy tartózkodási helye szerint illetékes törvényszék előtt lehet megindítani.)

1. ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni (**kártérítéshez való jog**).
2. amennyiben az érintett személyiségi joga is sérül, **sérelemdíjra jogosult**.

**Egyéb információk**

Jelen tájékoztatóban nem szabályozott kérdésekben a Rendelet szabályai az irányadók.

Hatályos: 2023.